Уна сорттэз кыдзлӧн — паськыта распространяйтчӧны и являйтчӧны важнейшӧй вӧраркмӧтіся породаэзӧн, унаын определяющӧйезӧн облик и виддэӧсь состав лиственнӧй и хвойна-лиственнӧй (сорӧм) вӧррезлӧн умереннӧй и кӧдзыт торын Евразияын и Северӧсь Америкаын. Эмӧсь кыдззес коласын и кустарниккез. Ёнжыка известнӧй ныись карликкезӧсь кыдз (Betula nana), быдмӧ тундраэзын Европаас и Северӧсь Америкаас и керӧса тундраэзын Сибирьын. Сія оз быдмы вылынжык 1 м вылынася. Кыдззес ӧддьӧн мороззэза атерпитісьӧсь, оз шогаллӧ тулысся кӧдздӧтӧммезсянь. Шонытыс колӧ тӧкӧ кыдззезлӧ субтропическӧй районнэсісь (гималайа-китайӧсь, мукӧд японскӧй и америкаӧсь шорреза кыдз (Betula nigra)). Разнӧй кыдззезлӧн оланыс кыссьӧ 100—120 во, 150 (300) во, 100—150 во, торья пуэз оллылӧны 400 воӧдз и унажык. Листтэнас кыдзыслӧн питайтчӧны Майся жуккез, и торья воэзӧ кӧр нія ӧдзӧн уна, вермӧны причинитны ыджыт вред кыдззеслӧ.